CELEX: 62021TN0438
Language: bg
Date: 2021-07-15 00:00:00
Title: Дело T-438/21: Жалба, подадена на 15 юли 2021 г. — TL/Комисия

6.9.2021   
            
            
               BG
            
            
               Официален вестник на Европейския съюз
            
            
               C 357/32
            
         
      Жалба, подадена на 15 юли 2021 г. — TL/Комисия
      (Дело T-438/21)
      (2021/C 357/49)
      Език на производството: английски
      
         Страни
      
      
         Жалбоподател: TL (представители: L. Levi и N. Flandin, адвокати)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени решението на ответника от 29 октомври 2020 г. да не продължава договора за наемане на работа на жалбоподателя (наричано по-нататък „решението за неподновяване“),
               
            
                  —
               
               
                  освен това, доколкото е необходимо, да отмени решението на ответника от 5 май 2021 г., с което се отхвърля подадената от жалбоподателя административна жалба срещу решението от 29 октомври 2020 г. (наричано по-нататък „обжалваното решение“),
               
            
                  —
               
               
                  да отмени обявлението за свободна длъжност на ответника от 2 октомври 2020 г., доколкото това обявление се отнася до длъжност, обхващаща идентични функции на тези, които жалбоподателят вече е изпълнявал,
               
            
                  —
               
               
                  да присъди обезщетение в размер на 90 % от брутните възнаграждения на жалбоподателя, включително вноските за пенсионно осигуряване, поради загубата на възможност действащият договор за наемане на работа да бъде подновен, както и обезщетение за претърпените от жалбоподателя неимуществени вреди, и
               
            
                  —
               
               
                  да осъди ответника да плати съдебните разноски.
               
            
         Основания и основни доводи
      
      Жалбоподателят изтъква две основания в подкрепа на жалбата.
      
                  1.
               
               
                  Първо основание: ответникът е допуснал явна грешка в преценката, тъй като мотивите в „обжалваното решение“ и в „решението за неподновяване“ на договора за наемане на работа на жалбоподателя са необосновани. Освен това жалбоподателят твърди, че задачите, по които основно е работил, не са станали по-малко значими и че нуждите на отдела от персонал не са намалели, противно на твърденията на ответника.
               
            
                  2.
               
               
                  Второ основание: ответникът е нарушил задължението си за полагане на грижа, тъй като не е бил постигнат баланс между интереса на службата и интереса на служителя. Освен това ответникът не взел предвид други обстоятелства, съдържащи се в досието на жалбоподателя (например тормоз).